Üldkohtu 19. septembri 2025. aasta määrus – Syndicat National des Artistes Tatoueurs et des professionnels du tatouage ja Auville versus komisjon
(kohtuasi T-294/24)1
(Lepinguväline vastutus – Keskkond ja inimeste tervise kaitse – Tätoveerimistindis ja püsimeigis kasutatavate ainete piirangud – Määrus (EL) 2020/2081 – Tegelik ja kindel kahju – Ilmselgelt õiguslikult põhjendamatu hagi)
Kohtumenetluse keel: prantsuse
Pooled
Hagejad: Syndicat National des Artistes Tatoueurs et des professionnels du tatouage (Étampes, Prantsusmaa), Cyril Auville (Pariis, Prantsusmaa) (esindaja: advokaat F. Di Vizio)
Kostja: Euroopa Komisjon (esindajad: R. Tricot ja K. Mifsud Bonnici
Kostja toetuseks menetlusse astuja: Taani Kuningriik (esindajad: C. Maertens ja M. Jespersen), Euroopa Kemikaaliamet (esindajad: M. Heikkilä, W. Broere ja N. Herbatschek)
Ese
ELTL artikli 268 alusel esitatud hagis paluvad hagejad hüvitada kahju, mis neile on tekitatud seetõttu, et võeti vastu komisjoni 14. detsembri 2020. aasta määrus (EL) 2020/2081, millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XVII lisa seoses tätoveerimistindis ja püsimeigis kasutatavate ainetega (ELT 2020, L 423, lk 6, edaspidi „vaidlusalune määrus“). Lisaks, tuginedes ELTL artiklile 277, taotlevad nad vaidlusaluse määruse kohaldamata jätmist, kuna see on õigusvastane.
Resolutsioon
Jätta hagi rahuldamata.
Jätta Syndicat National des Artistes Tatoueurs et des professionnels du tatouage’i ja Cyril Auville’i kohtukulud nende endi kanda ja mõista neilt välja Euroopa Komisjoni kohtukulud.
Jätta Taani Kuningriigi ja Euroopa Kemikaaliameti (ECHA) kohtukulud nende endi kanda.
____________
1 ELT C, C/2024/4971, 19.8.2024.